**מיכל נידרמן אמדורסקי ישי** (נולדה ב-7 במרץ 1975) היא זמרת, רקדנית, מנחת טלוויזיה ושחקנית ישראלית.

ביוגרפיה
--------

נולדה בשם **מיכל נידרמן** בתל אביב, ישראל.

בצעירותה רקדה אמדורסקי בלהקות מחול מודרני, וב-1990 כשהייתה בת 15 עברה לבודפשט שם למדה מחול קלאסי בבית האופרה של בודפשט, לאחר מכן חזרה לישראל והשתתפה כזמרת רקדנית בחתונות יחד עם להקת הפסגות.

### משחק והנחיה

בשנת 1999 השתתפה בעונה השלישית של אופרת הסבון הישראלית "כסף קטלני" בתפקיד דמותה של ליליאן גולדין. שנה לאחר מכן התארחה בתוכנית "רק בישראל" כמורן.

בשנת 2005 השתתפה במחזמר "מעשה בחמישה בלונים" בתפקיד דמותה של הילדה רותי, בבימויו של עזריאל אשרוב.

בשנת 2004 השתתפה במחזמר "פיטר פן", בתפקיד דמותה של לילי הנמרה, בבימויו של ירון כפכפי.

בשנת 2005 השתתפה בתוכנית המציאות "החיים על פי Y", במסגרתה גרה אצל משפחה ברמת הגולן, ביחד עם עדי נוימן ומורן גרוס. בנוסף החלה להשתתף כשופטת בתוכנית "נולד לרקוד", תפקיד אותו מילאה במשך שלוש עונות עד 2008.

בשנת 2006 הנחתה את התוכנית "האלופה-חדר הלבשה" בערוץ HOT בידור ישראלי, והתארחה באחד הפרקים של הטלנובלה "האלופה" ב-HOT3.

בשנת 2007 שיחקה בסרטו של מנחם גולן "ריקוד מסוכן" לצד זהר ליבה ואליענה בקייר. בקיץ 2007 הגישה תוכנית ראיונות קצרה מחדר השינה שלה, עם מרואיינים מעולם הבידור, שנקראה "במיטה עם מיכל". התוכנית צולמה עבור אתר האינטרנט ynet ושודרה שם.

אמדורסקי דיבבה את פרידה בסרט "אגדה ש'מגדה".

בשנת 2008 החלה לשמש שופטת בתוכנית הריקודים "לא נפסיק לרקוד" לצד נעמי פרלוב ועידו תדמור. ושנה לאחר מכן ב-2009 השתתפה גם בעונתה השנייה.

בשנים 2009–2010 שיחקה למשך 2 עונות בסדרת הנוער "תיכון השיר שלנו" בערוץ Yes Stars, בתפקיד מיקה המורה לריקוד. באותה שנה הנחתה את תוכנית האירוח "כל מה שרציתם לדעת", ששודרה בערוץ 24.

מינואר 2010 הגישה אמדורסקי בכל יום את התוכנית "יפה לך" בערוץ 24, לצד אורנה דץ ושרון חזיז. בנוסף, החל מיוני 2010 מגישות השלוש את התוכנית "שישי חם" בערוץ 2. מאוקטובר 2010 שבה להגיש את התוכנית "יפה לך" לצד אורנה דץ ואיגי וקסמן, שהחליפה את שרון חזיז. באותה שנה התארחה בסדרה "אחרי הצלצול" בערוץ דיסני.

בשנת 2011 שיחקה בתפקיד עצמה (תפקיד אורח) בסדרה הקומית של "שידורי קשת" "סברי מרנן", בתור חברתו של אדם (תום אבני).

בשנת 2012 אמדורסקי שיחקה בתפקיד הראשי במחזמר לילדים "הנסיכה והצפרדע - הסיפור האמיתי", בבימויו של אמיר פיי גוטמן. באותה שנה הצטרפה לעונה השביעית של התוכנית "רוקדים עם כוכבים" כשופטת, לצד אורי פסטר ואלי מזרחי.

בשנת 2013 שיחקה בתפקיד בת הים הקטנה במחזמר לילדים בשם זה, לפי סיפורו של הנס כריסטיאן אנדרסן. במרץ 2013 החל בערוץ הילדים שידורה של תוכנית המציאות "פרויקט הלהקה", שבה אמדורסקי ומוזיקאים שונים בוחנים ובוחרים כישרונות בתחומי השירה והריקוד, במטרה להקים להקה חדשה.

בשנת 2014 הנחתה את התוכנית "24 עד הבית" בערוץ 24 לצד אלירז שדה, הדר לוי, אמירה בוזגלו ועוד אחרים. שימשה כשופטת בשעשועון "דרבי הקריוקי" באותו ערוץ לצד עינת שרוף ואמירם טובים. והשתתפה בסרט הדוקומנטרי "אילוף הגוררת" של ריקי שלח לצד שחקניות וידועניות ישראליות רבות. באותה שנה השתתפה לצד בן זוגה ג'פרי ישי בתוכנית המציאות "זוג מנצח VIP", ובמהלך התוכנית הציע לה ישי נישואים.

בין שאר עיסוקיה, דגמנה לקמפיין לצבעי שיער של "אינדולה", ולרשת נעלי "מרקו".

### מוזיקה

ב-1998 יצא אלבומה הראשון של אמדורסקי, "נוצצים", שהפיקו בעלה, אסף אמדורסקי, ונתי נתן, תקליטן מוערך בסצנת המועדונים. מהאלבום התפרסם בעיקר השיר "חייל שלי".

בשנת 2000 יצא אלבומה השני, "תן לה להזיע", בהפקתו המוזיקלית של נתי נתן. מתוכו זכה להשמעות רבות השיר "אין לי מה לומר".

באותה שנה הקליטה אמדורסקי דואט עם לידור יוספי - "שני עולמות ביחד".

אמדורסקי התחרתה בקדם אירוויזיון 2001 עם השיר "לונה" שכתבה ביחד עם נתי נתן, והגיעה למקום הרביעי. השיר גם נשלח לוועדה המסדרת בשנה שלפני אך לא נבחר.

בשנת 2004 הוציאה מיני-אלבום הנושא את שמה, שלא זכה להצלחה מסחרית.
מתוך האלבום יצאו הסינגלים "המכונית שלי" ו"מה שתבקש" שהיה שיר הנושא של תוכנית הריאליטי פרויקט Y.

אמדורסקי חזרה לתחרות קדם-אירוויזיון 2005 עם השיר "בוא תרגיש אותי", שכתבה ביחד עם מאיה סימנטוב, והגיעה למקום השמיני.

בשנת 2009 הוציאה אמדורסקי את אלבומה "אשתו של". הסינגל שקדם לאלבום, "רוק סתם" שכתבה עם ינאי רטפן, זכה להשמעות רבות בתחנות הרדיו. גם הסינגלים הבאים, "אוויר לנשימה" ו"בחורים כמוך", זכו להשמעות רבות.

בשנת 2020 השתתפה בתוכנית המציאות "הזמר במסכה" בערוץ 12 בתור הפטרייה.

ב-18 בנובמבר 2020, הוציאה את הסינגל "קומי ולכי".

### ספורט וכושר

אמדורסקי היא הבעלים של פארק טרמפולינות ואתר אינטרנט המציע תוכנית אימונים לנשים עסוקות.

חיים אישיים
-----------

בשנת 1998 הכירה את המוזיקאי אסף אמדורסקי, בנו של הזמר בני אמדורסקי, וכעבור שנה הם נישאו, ולשניים שתי בנות. בשנת 2008 השניים התגרשו.

באוגוסט 2013 התארסה לכדורגלן העבר, ג'פרי ישי, גרוש ואב לשלושה ילדים, ובמאי 2014 נישאו. לזוג נולדה בת במרץ 2015.

דיסקוגרפיה
----------

### אלבומי אולפן

* 1998: נוצצים
* 2000: תן לה להזיע
* 2009: אשתו של

### מיני-אלבומים

* 2004: מיכל אמדורסקי

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מיכל אמדורסקי** |
| ויקישיתוף תמונות ומדיה בוויקישיתוף: **מיכל אמדורסקי** |

* 

* אתר האינטרנט הרשמי של מיכל אמדורסקי
* מיכל אמדורסקי, ברשת החברתית אינסטגרם

* מיכל אמדורסקי, במיזם "אישים" לתיעוד היצירה הישראלית

* מיכל אמדורסקי, במסד הנתונים הקולנועיים IMDb (באנגלית)

* מיכל אמדורסקי, באתר שירונט

* מיכל אמדורסקי, דף שער בספרייה הלאומית

* מיכל אמדורסקי, באתר MOOMA (בארכיון האינטרנט)
* מיכל אמדורסקי, הערוץ הרשמי ביוטיוב
* ערן סויסה, נסיכת הפופ אמדורסקי באבל, באתר nrg‏, 20 בינואר 2009
* שי פרץ, סינגל, 21 בינואר 2009
* תימורה לסינגר, אשת קריירה, 22 במרץ 2009
* סנונית ליס, מיכל אמדורסקי דביקה, באתר של "רשת 13", 7 באפריל 2009 (במקור, מאתר "nana10")
* גבי בר חיים, גרושות כמו חדשות: מפגש הדיוות, באתר nrg‏, 7 בינואר 2010
* שי פרץ, אחרי הנפילה, 18 באוגוסט 2010
* חגית רון-רבינוביץ', "להתחתן שוב? אין מצב", באתר ישראל היום, 28 בספטמבר 2011
* סרטונים סמדר שילוני, כבוד השופטת: מיכל אמדורסקי מדברת על הכל, באתר Xnet‏, 6 ביוני 2012
* אורית נבון, ‏מלאת אהבה: מיכל אמדורסקי חוזרת, באתר ‏מאקו‏, 12 ביוני 2014
* ערן סויסה, חשופה, באתר ישראל היום, 10 ביוני 2016
* אתר למנויים בלבד  גבי בר-חיים, "אני מצטערת שלא אימצתי עטלף. זו החיה הכי מתוקה שיש. הקורונה זה וירוס סינתטי שיוצר במעבדה", באתר "ידיעות אחרונות", 6 במאי 2020

הערות שוליים
------------

1. ↑  יוני פרוים, חזרה לשגרה: מיכל אמדורסקי חוגגת יום הולדת במסיבת הפתעה, במדור "פנאי פלוס" באתר ynet‏, 8 במרץ 2021
2. ↑  במיטה עם מיכל, באתר ynet(הקישור אינו פעיל, 13.2.2019)
3. ↑  מערכת נענע 10, צ'ק או מתנה: מיכל אמדורסקי מתחתנת!, באתר של "רשת 13", 29 באוגוסט 2013 (במקור, מאתר "nana10")
4. ↑  משפחה מנצחת: מיכל אמדורסקי וג'פרי ישי הורים לבת, באתר וואלה!‏, 23 במרץ 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298723605171
* ISNI: 0000 0000 6936 9210
* VIAF: 97558237
* WorldCat: viaf-97558237

 |